**Chaz Williams** (s. 6. huhtikuuta 1991) on yhdysvaltalainen koripalloilija, joka pelasi kaudella 2018–2019 Puolan pääsarjassa pelaavassa Thor Thorlakshofnissa. Hän pelasi yliopistouransa Hofstran ja Massachusettsin yliopistoissa. Pelipaikaltaan Williams on takamies.

Yliopistoura
------------

Williams oli kaksinkertainen Vuoden konferenssipelaaja pelatessaan Bishop Fordin lukiossa Brooklynissa. Hän sitoutui läheiseen Hofstran yliopistoon, ja pääsi nopeasti joukkueen aloitusviisikkoon. Ensimmäisellä ja ainoalla kaudella Hofstran yliopistossa Williams teki keskiarvoikseen 9,8 pistettä ja 4,8 syöttöä ottelua kohden. Kesällä 2010 Williams siirtyi Massachusettsin yliopistoon.

Siirron myötä Williams ei pelannut kaudella 2010–2011. 2011–2012 Williams johdatti "UMassin" 25:een voittoon. Williams teki 16,9 pistettä, otti 4,4 levypalloa, antoi 6,2 syöttöä ja otti 2,2 riistoa ottelua kohden ja hänet nimitettiin kauden päätteeksi All-Atlantic 10 Konferenssin ykköstähdistöviisikkoon. Seuraavalla kaudella Williams nimitettiin jälleen tähdistöviisikkoon, kun hän teki 15,5 pistettä ja antoi 7,3 syöttöä per peli.

Kesällä 2013 Williams harkitsi osallistuvansa vuoden 2013 NBA:n varaustilaisuuteen, mutta UMassin päävalmentaja Derek Kellogg kertoi Williamsille, että hänet tultaisiin varaamaan vasta toisella kierroksella, joten Williams päätti pelata viimeisen kautensa yliopistossa ja johdattaa Massachusetts NCAA:n lopputurnaukseen ensimmäistä kertaa.

Seniorikaudellaan Williams johdatti Massachusettsin kuudennelle sijalle lopputurnauksessa. 13. helmikuuta 2014 Williams nimitettiin 30 finalistin joukkoon, jotka tavoittelisivat Vuoden yliopistopelaaja-palkinnosta.

Pelaajaura
----------

9. elokuuta 2014 Williams teki sopimuksen turkkilaisen Eskisehir Basketin kanssa.Viiden pelin jälkeen seura ja Williams purkivat sopimuksen 14. marraskuuta 2014.

20. helmikuuta 2015 NBA:n kehitysliigassa pelaava Maine Red Claws hankki Williamsin. 8. maaliskuuta hänet kuitenkin vapautettiin joukkueesta.20. maaliskuuta Williamsin oikeudet hankki Delaware 87ers.

Kauden 2016–2017 Williams pelasi Sveitsin pääsarjassa Lions de Genèven riveissä.

Williams teki sopimuksen Suomeen ja Korisliigassa pelaavaan Korihaihin 2. heinäkuuta 2017. 23. marraskuuta Williams halusi purkaa sopimuksensa Korihaiden kanssa vedoten perhesyihin. Williams ehti pelata Korihaiden paidassa 11 ottelua ja tehdä niissä 12,6 pistettä, 2,6 levypalloa ja 3,8 syöttöä ottelua kohden. Tammikuussa 2018 Williams teki sopimuksen Islannin pääsarjassa pelaavaan Thor Thorlakshofniin.

Kaudeksi 2018–2019 Williams siirtyi Puolaan King Szczecinin riveihin.

Lähteet
-------

1. 1 2  Chaz Williams has been the deciding factor for UMass basketball – The Boston Globe *BostonGlobe.com*.  Arkistoitu 22.5.2018. Viitattu 21.5.2018.
2. ↑  UMass Athletics *www.umassathletics.com*.  Arkistoitu 3.2.2014. Viitattu 21.5.2018. (englanniksi)
3. ↑  2013-14 Men's Naismith Trophy Midseason 30 *naismithawards.com*.
4. ↑  Edirne lands rookie point guard Chaz Williams *Sportando*. Viitattu 21.5.2018. (englanniksi)
5. ↑  Chaz Williams parts ways with Eskisehir Basket *Sportando*. Viitattu 21.5.2018. (englanniksi)
6. ↑  Frazier Signs 2nd 10-Day With 76ers – Maine Red Claws *Maine Red Claws*.  Arkistoitu 4.3.2016. Viitattu 21.5.2018. (englanniksi)
7. ↑  Red Claws Add Omar Reed *OurSports Central*.  8.3.2015. Viitattu 21.5.2018. (englanniksi)
8. ↑  NBA G League Transactions – NBA G League *NBA G League*. Viitattu 21.5.2018. (englanniksi)
9. ↑  Uudenkaupungin Korihait | Korihait kiinnitti ensimmäiset jenkkivahvistuksensa *www.korihait.fi*. Viitattu 21.5.2018.
10. ↑  Uudenkaupungin Korihait | Kenney Funderburk korvaa Chaz Williamsin *www.korihait.fi*. Viitattu 21.5.2018.
11. ↑  Pelaaja *basket.fi*. Viitattu 21.5.2018.
12. ↑  Þórsarar semja við Chaz Williams *Hafnarfréttir - Fréttir í Ölfusi*. Viitattu 21.5.2018. (islanniksi)
13. ↑  wk: Rozgrywający na testach w Kingu *Koszykówka - Polska Liga Koszykówki*.  7.2.2019. Viitattu 2.6.2019. (puolaksi)